Vyf sterf in gru-ongelukFoto: ER24 ŉ Woordvoerder van ER24, Derrick Banks, sê ŉ Ford Ranger en ŉ Opel Corsa het Woensdagoggend gebots sowat 50km buite Steelpoort. Banks sê twee insittendes van die Corsa en drie insittendes van Ranger is op die toneel dood. Die ander insittendes van die bakkie en die motor moes met meganiese toerusting uit die wrakke verwyder word. Nog een persoon is in ŉ kritieke toestand nadat hy erge nek- en rugbeserings opgedoen het. Twee ander mense is ernstig beseer en is na nabygeleë hospitale geneem vir verdere behandeling. Die oorsaak van die ongeluk word ondersoek.